 Bosna i Hercegovina Bosnia and Herzegovina

Federacija Bosne i Hercegovine Federation of Bosnia and Herzegovina

 Zeničko-dobojski kanton Zenica-Doboj canton

 **OPĆINA BREZA MUNICIPALITY OF BREZA**

 Općinsko vijeće Municipality Council

 Na osnovu člana 8. i člana 13. Zakona o principima lokalne samouprave u FBiH (“Službene novine Federacije BiH “, broj: 49/06 i 51/09), člana 19. stav 1. alineja 1., člana 120. i 121. Statuta Općine Breza (“Službeni glasnik Općine Breza”, broj: 8/09– prečišćeni tekst), Općinsko vijeće Breza, na Trećoj redovnoj sjednici održanoj \_\_\_\_\_\_\_\_\_\_\_\_\_\_\_\_godine, donosi

**O D L U K U**
o pristupanju izradi izmjena i dopuna Statuta Općine Breza

**Član 1.**

 Pristupa se izradi izmjena i dopuna Statuta Općine Breza (“Službeni glasnik Općine Breza”, broj: 8/09– prečišćeni tekst).

**Član 2.**

 Izmjene i dopune Statuta Općine Breza uskladiti sa važećim zakonskim propisima.

**Član 3.**

 Za provođenje ove Odluke zadužuje se Komisija za Statut i propise Općinskog vijeća Breza, da pripremi Nacrt Statuta o izmjenama i dopunama Statuta Općine Breza i dostavi ga na razmatranje Općinskom vijeću, u roku od 30 dana od dana stupanja na snagu ove Odluke.

**Član 4.**

 Općinsko vijeće Breza će, u skladu sa utvrđenim rokovima, utvrditi Nacrt Statuta o izmjenama i dopunama Statuta Općine Breza i uputiti ga na javnu raspravu.

 Javnu raspravu sprovesti sa vijećnicima Općinskog vijeća, Općinskim načelnikom, pomoćnicima Općinskog načelnika, organima mjesnih zajednica, udruženjima građana koja djeluju na području Općine Breza, kao i ostalim zainteresovanim, u cilju davanja prijedloga i primjedbi, nakon čega će se prijedlog izmjena i dopuna Statuta uputiti Općinskom vijeću na razmatranje i usvajanje.

 Javnu raspravu sprovesti u roku od 60 dana od utvđivanja Nacrta Statuta.

**Član 5.**

 Ova Odluka stupa na snagu osmog dana od dana objavljivanja u „Službenom glasniku Općine Breza.“

Broj: \_\_\_\_\_\_\_\_\_\_\_\_\_\_\_ PREDSJEDAVAJUĆI

Breza,\_\_\_\_\_\_\_\_\_\_\_\_\_\_ OPĆINSKOG VIJEĆA

 Rihić Anel s.r.

**Obrazloženje**

 Dana 12.01.2021.god. od strane Općinskog načelnika, zaprimili smo Prijedlog za promjenu Statuta Općine Breza, u skladu sa članom 122. stav 2. Statuta Općine Breza.

 **Pravni osnov**

 U članu 122. Statuta Općine Breza, propisano je:

 „Postupak za promjenu Statuta Općine pokreće se prijedlogom za promjenu Statuta.

 Prijedlog za promjenu Statuta može podnijeti Općinski načelnik, stalna radna tijela Općinskog vijeća, jedna trećina vijećnika Općinskog vijeća.

 Prijedlog iz stava 2. ovog člana mora biti obrazložen, a podnosi se predsjedavajućem Općinskog vijeća u pismenoj formi.“

**Razlozi za donošenje**

 Statut Općine Breza donešen je 2007.god., potom su izvršene izmjene i dopune 2008. i 2009. godine, utvrđen je prečišćeni tekst i objavljen u „Službenom glasniku Općine Breza, broj 8/09“.

 U proteklom periodu došlo je do izmjena i dopuna određenih zakona viših nivoa vlasti, koji se direktno odnose na općinu kao jedinicu lokalne samouprave, u vezi stim neophodno je pristupiti usklađivajnu Statuta Općine Breza.

 Izborni zakon BiH

 Zakon o plaćama i naknadama u organima vlasti FBiH

 Zakon o principima lokalne samouprave u FBiH

 Zakon o izboru, prestanku mandata, opozivu i zamjeni načelnika općina u FBiH

 Po usvajanju Statuta Općine pokrenuti postupak donošenja novog Poslovnika o radu Općinskog vijeća u cilju usklađivanja sa Statutom, te detaljno razraditi određene procedure i postupke u Poslovniku.

Prilog: Prijedlog za promjenu Statuta Općine Breza.

 Stručna Služba Općinskog vijeća i

 Općinskog načelnika

 \_\_\_\_\_\_\_\_\_\_\_\_\_\_\_\_\_\_\_\_\_\_